Iktatószám:

E LŐ T E R J E S Z T É S

Tótvázsony Község Önkormányzata Képviselő-testületének

2019. november …-ei ülésére

Tárgy: 2020. évi belső ellenőrzési terv

Előterjesztő: Bárány Péter jegyző

Előkészítő: Horváthné Székely Zita belső ellenőr

**Tisztelt Képviselő-testület!**

Az államháztartásról szóló 2011. évi CXCV. törvény 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségnek biztosításáról a költségvetési szerv vezetője köteles gondoskodni.

A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg.

Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (továbbiakban: Bkr) 22. § (1) bekezdése részletezi a belső ellenőrzési vezető feladatait. Hivatkozott jogszabály b) pontja értelmében feladat „a kockázatelemzéssel alátámasztott stratégiai és éves ellenőrzési tervek összeállítása, a költségvetési szerv vezetőjének – helyi önkormányzatok esetén képviselő-testület – jóváhagyása után a tervek végrehajtása, valamint azok megvalósításának nyomon követése”.

A Bkr. 30.§ (1) bekezdése értelmében a stratégiai ellenőrzési terv – összhangban a szervezet hosszú távú céljaival – meghatározza a belső ellenőrzésre vonatkozó stratégiai fejlesztéseket a következő négy évre.

A Bkr. 31.§ (1) bekezdése értelmében a belső ellenőrzési vezető – összhangban a stratégiai ellenőrzési tervvel – összeállítja a tárgyévet követő évre vonatkozó éves ellenőrzési tervet.

A Bkr. 32.§ (4) bekezdése értelmében helyi önkormányzatok esetében az éves ellenőrzési tervet a képviselő testület a tárgyévet megelőző év december 31-ig hagyja jóvá.

A fentiek alapján terjesztem elő jóváhagyásra a belső ellenőr által összeállított javaslat szerinti 2020. évi ellenőrzési tervet.

A Bkr. 31.§ (4) bekezdése az alábbiak szerint rögzíti az éves ellenőrzési terv előírt tartalmát.

„Az éves ellenőrzési terv tartalmazza:

a) az ellenőrzési tervet meglapozó elemzések és a kockázatelemzés eredményének összefoglaló bemutatását,

b) a tervezett ellenőrzés tárgyát,

c) az ellenőrzés célját,

d) az ellenőrzendő időszakot,

e) a rendelkezésre álló és a szükséges ellenőrzési kapacitás meghatározását,

f) az ellenőrzések típusát,

g) az ellenőrzések tervezett ütemezését,

h) az ellenőrzött szerv, illetve szervezeti egységek megnevezését,

i) a tanácsadó tevékenységre tervezett kapacitást,

j) a soron kívüli ellenőrzésekre tervezett kapacitást,

k) a képzésekre tervezett kapacitást,

l) az egyéb tevékenységeket.

Fentiekből a határozati javaslat mellékleteként beterjesztett ellenőrzési terv az a-h) és j) pontokat tartalmazza. Az i) pont szerinti tanácsadó és az l) pont szerinti egyéb tevékenységekre napokat nem terveztünk. Mivel külsős vállalkozóval oldjuk meg a belső ellenőrzést, így a k) pont szerinti képzésre tervezett kapacitás a vállalkozót terheli.

A belső ellenőrzésre vonatkozó megbízási szerződést 2020. év elején felülvizsgáljuk és a 2017-2020 évekre elfogadott stratégiai tervhez igazítva a vállalkozó díjazását megemelte 22 000 Ft/nap összegre.

A szerződés értelmében a 14 ellenőrzési nap költségigénye 308 ezer Ft.

Kérem a Tisztelt Képviselő-testületet, hogy a 2020. évi ellenőrzési tervet elfogadni szíveskedjen.

Tótvázsony, 2019. november

Bárány Péter

jegyző

határozati javaslat

Tótvázsony Község Képviselő-testülete

8246 Tótvázsony, Magyar u. 101.

Tótvázsony Község Önkormányzatának Képviselő-testülete 2019. november . ..-ei ülését meghozta a

\_\_\_\_\_/2019.(XI…) számú képviselő-testületi

h a t á r o z a t o t-ot:

Tótvázsony Község Önkormányzatának Képviselő-testülete a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 22 § (1) bekezdés b) pontja alapján a 2020. évi ellenőrzési tervet e határozat melléklete szerint hagyja jóvá.

**Határidő** az éves ellenőrzési jelentés előterjesztésére: a 2019. évre

vonatkozó zárszámadási rendelet előterjesztésével egyidejűleg.

**Felelős** az éves ellenőrzési jelentés előterjesztéséért: Sipos Ferenc

polgármester,

a belső ellenőrzés működtetéséért: Bárány Péter jegyző

Tótvázsony, 2019. november

Sipos Ferenc Bárány Péter

polgármester jegyző

melléklet:

